ai4bharat/Pralekha huggingface dataset:
ہنر مندی کے فروغ اور صنعت کاری کی وزارت
اِسکل انڈیا اور اسٹارٹ اَپ انڈیا
نئی دہلی،16؍مارچ،اسکل انڈیا مشن کے تحت ہنر مندی کے فروغ اور صنعت کاری کی وزارت مانگ پر مبنی اہم اسکیم پردھان منتری کوشل وکاس یوجنا  نافذ کررہی ہے جس کا مقصد چار برسوں میں یعنی 2016 سے 2020 تک ملک بھر کے ایک کروڑ لوگوں کو ہنر مندی کی تربیت فراہم کرنا ہے۔ 17 جنوری 2020 تک مختصر مدت کی تربیت  کورس کے تحت 40.27 لاکھ لوگوں کو تربیت دی گئی اور 32.34 امیدواروں کو سرٹیفکٹ سے نوازا گیا۔ سرٹیفکٹ حاصل کرنے والے ان امیدواروں میں 16.61 لاکھ امیدواروں کو ملازمت کے مواقع بھی فراہم کئے گئے۔ ان کے علاوہ 33.20 لاکھ امیدواروں کواسکیم کے پہلے کی تربیت کو بہتر بنانے  کے زمرے کے تحت تربیت کی تجدید کی گئی ہے۔
اسٹارٹ اَپ انڈیا بھارتی حکومت کی ایک اہم پہل ہے ، جس کا مقصد اسٹارٹ اَپ کے کلچر کو فروغ دینا اور بھارت میں اختراعات اور چھوٹی صنعت کاری کے لئے سب کی شمولیت والا ایک مضبوط نظام قائم کرنا ہے۔ صنعت اور داخلی تجارت کے فروغ کا محکمہ  اسٹارٹ اپ پہل کے لئے ایک بااختیار محکمے کے طور پر کام کرتا ہے۔ 31 دسمبر 2019 تک ڈی پی آئی آئی ٹی نے 555 اضلاع میں 26804 کاروبار کو اسٹارٹ اپ کے طور پر تسلیم کیا ہے۔ ان اسٹارٹ اپ میں، فی اسٹارٹ اپ 12 ملازمین کے اوسط کے ساتھ کُل 2484 اسٹارٹ اپس میں 306848 ملازمتیں فراہم کئے جانے کی اطلاع ہے۔
پی ایم کے وی وائی  کے تحت امیدواروں کو صنعت کاری سے آشنا کرنے کی خاطر انگریزی ، روزگار کے قابل بنانے اور صنعت کاری  کی 155 گھنٹے کی تربیت کورس کے نصاب کے علاوہ فراہم کی جارہی ہے۔ اس کے علاوہ ٹی پیز بینک کے روابط اور رہنما خطوط کے ساتھ سرپرستی کے تعاون کے ذریعے صنعت کاری کو فروغ دینے میں مدد فراہم کرتے ہیں۔ اس کے علاوہ پردھان منتری کوشل وکاس کیندر  کو اُدیم متر پورٹل پر سڈ بی بینک کے ذریعے مدرا قرضوں کی ہینڈ ہولڈنگ ایجنسی قرار دیا گیا ہے ۔
اسٹینڈ اپ انڈیا کے تحت اسٹارٹ اپ کے لئے فنڈ کی فراہمی میں مدد کی خاطر سڈبی میں اسٹارٹ اپ کے لئے فنڈ کا ایک علیحدہ فنڈ  قائم کیا گیا ہے، جس میں اسٹارٹ اپس کے لئے سرکاری خریداری کے رعایتی ضابطے ، ٹیکس مراعات ، قانونی مدد ، پیٹنٹ کرانے کے لئے کم قیمت پر تیزی سے جانچ ، خود کے ذریعے سرٹیفکٹ پر مبنی عمل در آمد نظام ، انکیو بیٹرس اور ٹینکرنگ لیب کے قیام وغیرہ کے لئے مدد فراہم کی جاتی ہے۔
ہنر مندی کے فروغ اور صنعت کاری کے مرکزی وزیر مملکت جناب آر کے سنگھ نے آج لوک سبھا میں ایک سوال کے تحریری جواب میں مذکورہ بالا معلو مات فراہم کیں۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-1251
(Visitor Counter : 74
وزیراعظم کا دفتر
وزیراعظم 16 ستمبر کو کستوربا گاندھی مارگ اور افریقہ ایونیو پر ڈیفنس آفسز کمپلیکس کا افتتاح کریں گے
نئی دہلی،15 ؍ستمبر : وزیراعظم جناب نریندر مودی 16 ستمبر 2021 کو صبح 11 بجے کستوربا گاندھی مارگ اور افریقہ ایونیو پر ڈیفنس آفسز کمپلیکس کا افتتاح کریں گے۔ وہ افریقہ ایونیو پر ڈیفنس آفس کا دورہ کریں گے اور آر می ، نیوی ، ایئر فورس اور سویلین افسران سے ملاقات کریں گے۔ اس کے بعد وہ وہاں موجود مجمع سے خطاب کریں گے۔
نئے ڈیفنس آفس کمپلیکس کے بارے میں
نئے ڈیفنس آفس کمپلیکس میں آر می ، نیوی اور ایئر فورس سمیت مسلح افواج اور وزارت دفاع کے 7000 اہلکاروں کو رہائش فراہم کی جائے گی۔ ان عمارتوں میں جدید ، محفوظ اور عملی کام کے مقامات فراہم کئے جائیں گے۔ عمارت کے کام کاج کو سنبھالنے کے لئے ایک مربوط کمانڈ اور کنٹرول سینٹر قائم کیا گیا ہے، جو دونوں عمارتوں کی حفاظت اور نگرانی کا کام بھی انجام دے گا۔
نیا ڈیفنس آفس کمپلیکس جدید ترین اور توانائی کے لحاظ سے کفایتی ہے، جب کہ اس میں سکیورٹی مینجمنٹ کے جامع قدم اٹھائے گئے ہیں۔ ان عمارتوں کی ایک انوکھی خاصیت یہ ہے کہ اس میں نئی اور مستحکم تعمیراتی ٹیکنالوجی کو استعمال کیا گیا ہے، جسے ایل جی ایس ایف  کہتے ہیں، جس نے روایتی آر سی سی تعمیرات کے معاملے میں تعمیر کے وقت کو 30-24 مہینے کم کردیا ہے۔ یہ عمارتیں وسائل پر مبنی سبز ٹیکنالوجی استعمال کرتی ہیں اور ماحولیات دوست طور طریقوں کو فروغ دیتی ہیں۔
افتتاحی تقریب میں وزیر دفاع ، مکان اور شہری امور کے مرکزی وزیر ، وزیر مملکت برائے دفاع ، وزیر مملکت برائے مکانات اور شہری امور، چیف آف ڈیفنس اسٹاف اور مسلح افواج کے سربراہان شرکت کریں گے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ق ت۔ ق ر
U-9022
(
وزیراعظم کا دفتر
وزیراعظم جناب نریندر مودی اٹل ٹنل کا افتتاح کریں گے
نئی دلی، یکم ؍ اکتوبر، وزیراعظم جناب نریندر مودی 3؍اکتوبر 2020 کو صبح 10 بجے اٹل ٹنل، روہتانگ کا افتتاح کریں گے۔
اٹل ٹنل دنیا کی سب سے لمبی سرنگ ہے۔9.02 کلومیٹر لمبی یہ سرنگ پورے سال منالی اور لاہول اسپیتی وادی کو جوڑتی ہے۔اس سے قبل ہر سال بھاری برفباری کی وجہ سے تقریبا ً 6 ماہ کے لئے ا س وادی کا راستہ بند ہوجاتا تھا۔
یہ سرنگ سطح سمندر سے 3 ہزار میٹر  کی اونچائی پر ہمالیہ کے پیر پنجال سلسلے میں جدیدترین خصوصیات کے ساتھ تعمیر کی گئی ہے۔
یہ سرنگ منالی اور لیہہ کے درمیان سڑک کے فاصلے کو 46 کلومیٹر تک کم کرتی ہے اور اس راستے کے سفر میں لگنے والے وقت کو 4 سے5 گھنٹے کم کرےگی۔
اٹل ٹنل کا ساؤتھ پورٹل ، منالی سے 25 کلو میٹر کے فاصلے پر اور 3060 میٹر اونچائی پر واقع ہے، جبکہ ٹنل کا نارتھ پورٹل ، لاہول وادی میں 3071 میٹر کی اونچائی پر گاؤں تیلنگ ، سسو کے قریب واقع ہے۔
یہ گھوڑے کی نعل کی شکل کا سنگل ٹیوب ڈبل لین ٹنل ہے، جس میں 8 میٹر کا روڈ وے ہے۔ اس میں 5.525 میٹر کی اوور ہیڈ کلیئرنس ہے۔
یہ 10.5 میٹر چوڑی ہے اور اس میں3.6x2.25 میٹر کا فائر پروف ایمرجنسی باہر نکلنے کا راستہ بھی ہے، جو کہ خاص سرنگ میں تیار کیا گیا ہے۔
اٹل ٹنل کاڈیزائن 3000کاریں یومیہ اور 1500ٹرک یومیہ کے ٹریفک کے پیش نظر تیار کیا گیا ہے، جو کہ زیادہ سے زیادہ 80 کلو میٹر فی گھنٹہ کی رفتار سے چلیں گی۔
اس سرنگ میں جدیدترین الیکٹرومیکینکل سسٹم موجود ہے، جس میں سیمی ٹرانسورس وینٹی لیشن سسٹم، ایس سی اے ڈی اےکنٹرولڈ فائر فائٹنگ، روشنی اور نگرانی کا نظام موجود ہے۔
اس سرنگ میں حفاظت کے کافی انتظامات ہیں۔ چند کلیدی حفاظتی خصوصیات درج ذیل ہیں:
الف-سرنگ میں داخلے کے دونوں پورٹلز پر بیریئر ہیں۔
ب-ایمرجنسی ضرورت کیلئے ہر ایک 150 میٹر کے فاصلے پر ٹیلیفون کنکشن دیا گیا ہے۔
پ-ہر ایک 60 میٹر کے فاصلے پر فائرہائڈرینٹ میکانزم ۔
ت-ہر ایک 250 میٹر کے فاصلے پرسی سی ٹی وی کیمروں کے ساتھ آٹوانسیڈینٹ ڈٹیکشن سسٹم۔
ٹ-ہر ایک، ایک کلو میٹر کے فاصلے پر ہوا کی کوالٹی کی مانیٹرنگ۔
ث-ہر ایک 25 میٹر کے فاصلے پرایویکیوایشن لائٹنگ ؍ ایگزٹ سائن۔
ج-پوری سرنگ میں براڈکاسٹنگ کا نظام۔
چ-ہر 50 میٹر کے فاصلےپر فائر ریٹیڈ ڈیمپرس۔
ج-ہر ایک 60 میٹر کے فاصلے پر کیمرے۔
روہتانگ پاس کے نیچے ایک اسٹریٹجک ٹنل کی تعمیر کا تاریخی فیصلہ 3 جون 2000 کو کیا گیا تھا، جب آنجہانی اٹل بہاری واجپئی وزیراعظم تھے۔ سرنگ کے ساؤتھ پورٹل کیلئے ایکسیس روڈ کا سنگ بنیاد 26مئی 2002 کو رکھا گیا تھا۔
بارڈر روڈ آرگنائزیشن ، نے بڑے بڑے جغرافیائی علاقائی اور موسم سے متعلق چیلنجوں، جن میں 587 میٹر کا سیری نالہ فالٹ زون کی دشوار ترین پٹی شامل ہے، پر قابو پانے کے لئے مسلسل کام کیا۔دونوں سِروں پر کامیابی 15؍اکتوبر 2017 کو حاصل ہوئی۔
وزیراعظم جناب نریندر مودی کی صدارت میں مرکزی کابینہ کی میٹنگ 24دسمبر 2019 کو ہوئی، جس میں سابق وزیراعظم جناب اٹل بہاری واجپئی کی خدمات کا احترام کرنے کے لئے روہتانگ ٹنل کا نام اٹل ٹنل رکھنے کا فیصلہ کیا گیا ۔
ساؤتھ پورٹل منالی میں اٹل ٹنل کی افتتاحی تقریب میں شرکت کرنے کے بعد وزیراعظم جناب نریندر مودی لاہول اسپیتی میں سسو اور سولانگ وادی میں عوامی تقریبات میں شرکت کریں گے۔
وزارت آیوش
آیوش - 64 کی مانگ اب آسانی سے پوری کی جائے گی؛ سی سی آر اے ایس نے 46 کمپنیوں کو ٹکنالوجی منتقل کی ہے
نئی دہلی،19نومبر، 2021/
- کووڈ 19 میں استعمال کے لیے 39 کمپنیوں کو تازہ لائسنس دیئے گئے۔
- آیوش – 64 کی تیاری میں اب کافی زیادہ اضافہ ہو جائے گا۔ سپلائی بھی کئی گنا بڑھ جائے گی۔
- آیوش – 64 ایک بہت ہی موثر دوا ہے جس سے کووڈ – 19 کی ہلکی علامات والے اور بغیر علامات والے مریضوں کی مدد کی جاتی ہے۔
آیورویدک سائنسز میں تحقیق سے متعلق مرکزی کونسل  نے آیوش - 64 کی ٹکنالوجی ، جو کووڈ – 19 کی ہلکی علامات والے اور بغیر علامات والے نیز ہلکی سے اوسط علامات والے مریضوں کے لیے کافی موثر دواہے، 46 کمپنیوں کو منتقل کی ہے۔
اس سے پہلے آیوش وزارت کے مینوفیکچرنگ یونٹ آئی ایم پی سی ایل سمیت صرف 7 کمپنیوں کے پاس اس کے لائسنس تھے ، جو اس دوا کو ملیریا کے علاج کے لیے استعمال کرتی تھیں۔ کووڈ وبا کے دوران اسے کورونا کے علاج کے لیے بھی موثر پائے جانے کے بعد 39 نئی کمپنیوں کو تازہ لائسنس دیئے گئے ہیں۔ یعنی انہیں اس کی ٹکنالوجی منتقل کر دی گئی ہے۔
آیوش – 64 کو سی سی آر اے ایس نے تیار کیا ہے جو آیوش کی وزارت کے تحت آیوروید میں تحقیق کے لیے ایک اعلیٰ ادارہ ہے۔ اسے ملیریا کے علاج کے لیے 1980 میں تیار کیا گیا تھا۔ مارچ 2020 میں کووڈ کی پہلی لہر کے دوران کچھ سائنسی مطالعات کے دوران ہلکی علامتوں والے اور بغیر علامتوں والے نیز ہلکی سے اوسط درجے کی علامتوں والے کووڈ – 19 کیسز میں اسے کافی مؤثر پایا گیا۔ اس میں وائرس سے لڑنے کی خاصیتیں ، جسم میں قوت مدافعت میں اضافہ کرنے ، بخار کو کم کرنے اور مریضوں کو جلد صحتیاب ہونے میں مدد دینے کی صلاحیتیں ہیں۔
کووڈ کی پہلی لہر کے دوران آیوش کی وزارت اور سائنسی و صنعتی تحقیق کی کونسل سی آیس آئی آر نے اس کا تجربہ کیا جس میں یہ انکشاف ہوا کہ آیوش – 64 کووڈ مریضوں کے لیے کافی مفید دوا ہے۔ اس سلسلے میں ابھی تک 8 کلینیکل تجربے کیے جا چکے ہیں جس میں آیوش – 64 ایسے 63 ہزار مریضوں کو دی گئی جو اپنے گھروں میں الگ تھلگ رکھے گئے ہیں۔ 8 کلینیکل تجربات میں پانچ اچانک اور دو واحد مطالعات بھی کیے گئے ہیں جن میں مریضوں کو صرف آیوش – 64 دوا دی گئی ۔
کووڈ کی پہلی لہر سے پہلے آیوش - 64 تیار کرنے کی ذمہ داری آیوش کی وزارت کے تحت مینوفیکچرنگ یونٹ آئی ایم پی سی ایل سمیت 7 کمپنیوں کے پاس تھی۔ لیکن اب یہ ٹکنالوجی 39 کمپنیوں کو منتقل کر دی گئی ہے جس کے بعد یہ تعداد 46 ہو گئی ہے۔
سی سی آر اے ایس کی پہل سے اس کی تیاری میں اضافہ ہوگا اور اس کی مانگ کو پورا کرنا بھی اور آسان ہو جائے گا۔ ابھی تک اس دوا کے کوئی سائڈ افیکٹ نہیں سامنے آئے ہیں ۔ البتہ ماہرین کا مشورہ ہے کہ اس دوا کو ڈاکٹروں کے صلاح مشورے سے ہی استعمال کیا جائے۔
۔۔۔
م ن ۔ اس۔ ت ح ۔
U –13047
(Visitor Counter : 114
الیکٹرانکس اور اطلاعات تکنالوجی کی وزارت
آن لائن گیمنگ سے متعلق ضابطہ
الیکٹرانکس اور اطلاعاتی تکنالوجی کے وزیر مملکت جناب راجیو چندر شیکھر کے ذریعہ آج راجیہ سبھا میں ایک تحریری جواب میں یہ اطلاع فراہم کی گئی کہ سرکاری پالیسیوں کا مقصد انٹرنیٹ استعمال کرنے والوں کے لیے کھلے ، محفوظ، قابل اعتماد اور جوابدہ انٹرنیٹ کویقینی بنانا ہے۔ انٹرنیٹ کی توسیع اور زیادہ سے زیادہ بھارتیوں کے آن لائن ہونے کی وجہ سے، بھارتیوں کے ایسے معلومات کا شکار ہونے کے امکانات میں اضافہ ہو گیا ہے جو فطری طور پر لت آور، تشدددکھانے والی اور مضر ثابت ہو سکتی ہے۔
انٹرنیٹ کو کھلا، محفوظ، قابل اعتماد اور جوابدہ بنانے کے مقصد سے مدد فراہم کرانے کے لیے، مرکزی حکومت نے، اطلاعاتی تکنالوجی ایکٹ 2000 کے ذریعہ تفویض کردہ اختیارات کا استعمال کرتے ہوئے،اطلاعاتی تکنالوجی  قواعد، 2021 طے کیے۔یہ قواعد آن لائن گیمز فراہم کرنے والے ثالثوں سمیت ثالثوں پر مخصوص ذمہ داری عائد کرتے ہیں تاکہ وہ احتیاط برتیں۔ اگروہ احتیاط برتنے میں ناکام ہوتے ہیں تو انہیں قانون کے تحت فریق ثالث کی معلومات یا ڈاٹا یا کمیونی کیشن لنک کے لیے ان کی ذمہ داری سے مزید مستثنیٰ نہیں رکھا جائے گا۔اس طرح کی احتیاط میں مندرجہ ذیل چیزیں شامل ہیں:
 اس طرح کی کوششیں کرنا کہ یوزر ایسی کسی بھی معلومات کو اپنے پاس نہ رکھے ، ظاہرنہ کرے ، شائع نہ کرے اور ترسیل یا شیئر نہ کرے جو کہ بچوں کے لیے مضر ہو، کسی بھی قابل سزا جرم کے لیے اکسانے کا سبب بنے، جوے کی حوصلہ افزائی سے متعلق ہو، یا فی الحال موجود کسی بھی قانون کی خلاف ورزی کرتی ہو۔
 مذکورہ بالا خلاف ورزی پر رضاکارانہ بنیاد پر ، اور حقیقی معلومات پر شکایت موصول ہونے یا حکومت یا اس کی ایجنسی کی جانب سے نوٹس موصول ہونے یا کورٹ آرڈر موصول ہونے پر ایسی غیر قانونی معلومات کو اپنے پاس رکھنا، جمع کرنا یا شائع کرنا جو کہ فی الحال قانون کے تحت ممنوع ہے۔
 شکایات کے ازالے سے متعلق نظام موجود ہو، اور شکایت درج کرانے کے 72 گھنٹوں کے اندر قانون کی خلاف ورزی سے متعلق شکایات کا ازالہ ہو ۔
 قانونی طور پر بااختیار سرکاری ایجنسی کی جانب سے ایک آرڈر موصول ہونے پر، قانون کے تحت بچاؤ، پتہ لگانے، تفتیش یا استغاثہ کے لیے معلومات یا تعاون فراہم کرنا۔
بھارتی چناؤ کمیشن
الیکٹورل رول ڈاٹا ۔ 2019 سے متعلق فرد حقائق
(نئی دلّی ، 15 مارچ ؍الیکٹورل رول ڈاٹا ۔ 2019 سے متعلق دستیاب اعداد و شمار کے مطابق اب تک شائع حتمی رول میں 18-19 برس کی عمر کے گروپ میں 15064824 رائے دہندگان کے نام درج ہیں ۔ تا حال فوٹو شناختی کارڈ کے حامل رائے دہندگان کا فیصد 99.36 ہے رائے دہندگان ؍ آبادی کا تناسب موجودہ طور پر 631 ہے اور صنفی تناسب 958 ہے ۔
ریاست وار تفصیلات علیحدہ سے دستیاب ہیں ۔
۔ ۔ ۔ ۔ ۔ ۔
U . 1586
م ۔ ر ۔ ر۔ 15. 03.2019
ٹیکسٹائلز کی وزارت
دستکاری کا 5واں قومی دن
نئی دہلی،7؍اگست2019؍ملک کی مختلف ریاستوں میں 16این آئی ایف ٹی کیمپسز اور ویور سروس سینٹروں میں آج دستکاری کا پانچواں قومی دن منایاگیا۔اس موقع پر دستکاری میلا اور نمائش کا اہتمام کیا گیا۔ اس کے علاوہ ورک شاپ اور پینل مباحثوں کا بھی اہتمام کیا گیا اور گاندھی نگر ، کولکاتہ این آئی ایف ٹی کیمپسز میں خصوصی اسٹالوں پر دستکاری کی مصنوعات رکھی گئیں۔
سابق وزیر خارجہ محترمہ سشما کے اچانک انتقال پر انہیں خراج عقیدت پیش کرنے کی وجہ سے دستکاری کا قومی دن کے لئے دہلی میں ہونے والے پروگرام منسوخ کردیئے گئے۔
اصل تقریب اُڈیشہ کے بھوبنیشور میں منعقد ہوئی ۔ تقریب کی صدارت صنعتوں، دستکاری، ہینڈی کرافٹ اور ٹیکسٹائل کی ریاستی وزیر پدمنی دیان نے کی۔ٹیکسٹائل کے سیکریٹری روی کپور اس موقع پر اعزازی مہمان تھے۔تقریب میں دستکاری کے ڈیولپمنٹ کمشنر سنجے رستوگی نے شرکت کی۔ ریاست بھر کے بنکروں نے بھی اس میں شرکت کی۔
بھوبنیشور اور ملک بھر میں دستکاری کے قومی دن کے موقع پر حسب ذیل سرگرمیاں منعقد ہوئیں:
- مختلف اسکیموں سے فائدہ اٹھانے والوں کے لئے سرٹیفکیٹ تقسیم کئے گئے۔ اس موقع پر چوتھا اور انڈیا ہینڈ لوم مردم شماری رپورٹ جاری کی گئی۔
- بنکروں اور ان کے بچوں کے لئے تعلیمی مواقع فراہم کرنے کے بارے میں معلومات مہیا کرانے کے لئے اِگنو؍این آئی او ایس کے ذریعے ایک ورک شاپ کا اہتمام کیا گیا۔
- نوجوان ڈیزائنرز اور ہینڈ لوم سیکٹر کی مشہور شخصیات کو شامل کرکے آئی ایم جی ریلائنس کے ڈیجیٹل اسٹوڈیو سے ٹوئٹر پر مباحثے کا براہ راست نشریات۔
وزیراعظم کا دفتر
وزیراعظم کا مالدیپ کے صدر صالح کے ساتھ ڈی وی سی کے دوران بیان
نئی دہلی ،4دسمبر،
عزت مآب میرے دوست صدرابراہیم صالح،
ہمارے مالدیپ کے معزز دوست،
ہمارے رفقائے کار،
نمسکار۔
صدر صالح آ پ کے ساتھ اور مالدیپ کے تمام عوام کے ساتھ ہمیشہ ہی ہمیں دل و دماغ کے ساتھ جڑنے کی خوشی ہوتی ہے۔
آپ کی مدت کار کی پہلی سالگرہ کے موقع پر آپ کو مبارکباد ، جو چند دن قبل ہی گزری ہے۔ یہ موقع مالدیپ کی جمہوریت اور ترقی کےلئے ایک سنگ میل سال رہا ہے۔ یہ ہندوستان-مالدیپ کی دوستی کے لئے بھی نمایاں سال رہا ہے۔
میری حکومت کی ‘ نیبرہوڈ فرسٹ’اور آپ کی حکومت کے‘ انڈیا فرسٹ’ پالیسی نے تمام شعبے میں باہمی تعاون کو مستحکم کیا ہے۔ ہمارے فیصلوں پر عمل درآمدسے مالدیپ کی معیشت ، بنیادی ڈھانچہ اور صلاحیت سازی کے عمل کو فروغ حاصل ہوا ہے۔
یہ مالدیپ کی ترجیحات اور ضرورتوں کے شعبے میں اس کی حصولیابیوں میں پیش رفت کے لئے اہم رہا ہے۔
آج ‘ میڈ اِن انڈیا’ فاسٹ انٹرسپٹرکرافٹ کو سرکاری طور پر آپ کے کوسٹ گارڈکےسپرد کیا گیا ہے۔ یہ جدیدترین کشتی ہماری گھریلوریاست گجرات میں لارسن اینڈ ٹیبرو  کے ذریعہ تعمیر کی گئی ہے۔ اس کشتی سے مالدیپ کی سمندری سلامتی کو بڑھانےاور آپ کی سمندری معیشت اور سیاحت کو فروغ دینے میں مدد کرے گی۔ مجھے یہ جان کر خوشی ہوئی ہے کہ گشتی بحری کشتی کا نام ‘کامیاب ’رکھا گیا ہے، جس کے معنی دھیویہی ، کے علاوہ ہندی میں بھی ‘کامیاب’ ہوتا ہے۔
مجھے اَدّّو کی ترقی سے متعلق آپ کی حکومت کی اہمیت یاد ہے۔ ہندوستان کو جزیرے پرآبادلوگوں کےذریعہ معاش کی مدد کے لئے اعلیٰ اثرات کے حامل کمیونٹی ڈیولپمنٹ پروجیکٹ کا حصہ دار بننے کی خوشی ہے۔
دوستوں!
ہمارے ملکوں کے عوام کے درمیان رابطے ہمارے قریبی رشتوں کے اہم پہلو میں سے ایک ہے۔ مالدیپ میں ہندوستان کے سیاحوں کی تعداد دوگنی سے زائد ہے۔ہندوستان اس شعبے میں 5ویں مقام سے بڑھ کر دوسرے مقام پر پہنچ گیا ہے۔ رواں ہفتے کے دوران دلی، ممبئی اور بنگلوروسے 3براہ راست پروازیں شروع ہوئی ہیں۔
‘روپے’ رقم کی ادائیگی کے طریقۂ کار سے مالدیپ جانے والے ہندوستانیوں کے سفر میں مزید آسانیاں پیدا ہوں گی۔ مجھے خوشی ہے کہ اس میکانزم کو بینک آف مالدیپ کے ذریعہ شروع کیا گیا ہے۔
عزت مآب،
آج مالے کے عوام کے لئے سڑکوں پر ایل ای ڈی اسٹریٹ لائٹنگ کا نظام بھی ہے۔ ہندوستان کو اس ماحولیات دوست روشنی کا فائدہ انہیں پہنچاتےہوئے بے حد خوشی ہو رہی ہے۔ اس سے وہ 80 فیصد لاگت کی بچت بھی کریں گے۔
عزت مآب، ہم ہُل ہُل مالے کے کرکٹ اسٹیڈیم اور ایک کینسر اسپتال کی عمارت پر کام کر رہے ہیں۔
مجھے بتایا گیا ہے کہ 34 جزائر میں صاف پانی اور صفائی ستھرائی کے پروجیکٹوں نیز اَدّو میں سڑکوں اور بازآبادکاری کا کام جلد ہی شروع ہو جائے گا۔
آئندہ برسوں کے دوران ہندوستان کی مدد سے چلنے والے پروجیکٹوں سے مالدیپ کے عوام کو زیادہ فائدہ حاصل ہوگا۔
بطورایک قریبی دوست اور سمندری پڑوسی کے ہندوستان مالدیپ کی جمہوریت اور ترقی میں اپنی شراکت کو جاری رکھنے کے تئیں پابند عہد ہے۔ ہم بحر ہند خطے میں پُرامن اور باہمی تحفظ کےلئے اپنا تعاون جاری رکھیں گے۔
عزت مآب،
مجھے آپ سے دہلی میں ملاقات کا انتظار ہے۔ میں امن اور خوشحالی کے لئے مالدیپ کے دوست عوام کو اپنی پرتپاک نیک خواہشات پیش کرتا ہوں۔
آپ کا بہت بہت شکریہ۔
صحت اور خاندانی بہبود کی وزارت
1مرکزی وزارت صحت نے مرکزی وزارتوں اور ان کے پی ایس یو کو مشورہ دیا کہ وہ ریاستوں/ مرکز کے زیر انتظام خطوں میں کووڈ۔ 19 بندوبست کے لئے اپنے ہاسپٹل بیڈز وقف کریں
ایسے وقف کئے گئے اسپتالوں/ بلاکس کی تفصیلات عوام کو بھی فراہم کرائی جائے
نئی دہلی، 16 اپریل 2021، ملک بھر میں کئی ریاستوں اور مرکز کے زیر انتظام خطوں میں گزشتہ چند ہفتوں میں کووڈ۔ 19 کے معاملات اور اس سے ہونے والی اموات میں اضافے کی اطلاع ملی ہے۔ مرکزی حکومت کووڈ بندوبست اور پبلک ہیلتھ رسپانس کے اقدامات میں ریاستوں کی فعال طریقے سے مدد کرنے کی حکمت عملی کے ذریعہ ’مکمل حکومت‘ کے نظریئے کے ساتھ کووڈ۔ 19 کے خلاف جنگ کی قیادت کررہی ہے۔ اس رسپانس کے حصے کےطور پر حکومت ہند کی کئی وزارتیں ، بااختیار گروپ اور مرکزی سکریٹری صورتحال کے موثر طریقے سے بندوبست اور ریاستوں/ مرکز کے زیر انتظام خطوں کو تمام مطلوبہ مدد فراہم کرانے کے لئے کام کررہے ہیں۔
ملک بھر میں کووڈ۔ 19 کے سنگین مریضوں کے موثر کلینکل بندوبست کے لئے اسپتال کے بنیادی ڈھانچے میں اضافے کے لئے ایک اہم اقدام کے طور پر مرکزی وزارت صحت نے تمام مرکزی وارتوں کو مشورہ دیا ہےکہ وہ گزشتہ سال کی طرح اپنے کنٹرول میں آنے والے اسپتالوں یا ان کے پی ایس یو کے لئے ہدایت جاری کریں کہ وہ کووڈ۔ 19 دیکھ بھال کے لئے اسپتالوں کے اندر خصوصی وقف ہاسپٹل وارڈ یا علیحدہ بلاک قائم کریں۔ ان اسپتالوں / بلاکس میں کووڈ۔ 19 کے تصدیق شدہ معاملوں کو خصوصی دیکھ ریکھ کے ساتھ علاج کی خدمات فراہم کرانے کے لئے کووڈ۔ 19 معاملوں کے بندوبست کے لئے داخل ہونے اور باہر جانے کے راستے علیحدہ علیحدہ ہوں۔
مرکزی وارت کو لکھے گئے خط میں مرکزی ہیلتھ سکریٹری نے اس بات کو دہرایا ہےکہ ملک بھر میں کووڈ۔ 19 معاملات میں اچانک آنے والی تیزی کا تقاضہ ہے کہ تمام مرکزی وزارتوں/ محکموں اور ان کے پی ایس یو اور ان کے کنٹرول والےاسپتالوں میں گزشتہ سال جیسی تعاون والی کارروائی کی جائے۔
ان اسپتال وارڈوں/ بلاکوں میں ضروری علاج کرانے کےلئے مرکزی وزارتوں کو یہ مشورہ بھی دیا گیا ہےکہ وہ ایسے وقف اسپتال وارڈوں / بلاکوں کی تفصیلات عوام کو فراہم کرائیں۔ یہ مشورہ بھی دیا گیا ہےکہ وزارت/ محکمہ اس مقصد کے لئے ریاستوں / مرکز کے زیر انتظام خطوں سے ضروری تال میل کے لئے ایک نوڈل افسر کو نامزد کریں اور ان کے رابطے کی تفصیل متعلقہ ریاستوں/ مرکز کے زیر انتظام خطوں کے ساتھ ساتھ مرکزی وزارت صحت کے ساتھ بھی شیئر کی جائے۔
۔۔۔۔۔۔۔۔۔۔۔
ش ح۔ا گ۔ن ا۔
U-3773
(
وزارت دفاع
رکشا منتری جناب راج ناتھ سنگھ نے جمہوریہ کوریا کے وزیر دفاع کے ساتھ ٹیلی فون پر بات چیت کی
دوطرفہ دفاعی تعاون کا جائزہ لیا
نئی دہلی10 جولائی 2020 ۔رکشامنتری جناب راج ناتھ سنگھ نے آج جمہوریہ کوریا کے قومی دفاع کے وزیر جناب جیانگ کیانگ - ڈو سے ٹیلی فون پر بات چیت کی ۔
دونوں وزرائے دفاع نے کووڈ -19 عالمی وبا سے پیدا صورتحال سے متعلق معاملات پر بات چیت کی ۔ جناب راج ناتھ سنگھ نے جناب جیانگ کیانگ –ڈو کو کووڈ -19 کے خَلاف جنگ میں بین الاقوامی کوششوں میں ہندوستان کے تعاون کے بارے میں بتایا اور اس عالمی وبا کے خلاف عالمی جنگ میں باہمی تعاون کے شعبوں کے بارے میں بات چیت کی ۔دونوںوزرائے دفاع نے اس عالمی وبا سے پیدا ہونے والے پیچیدہ چیلنجوں کا سامنا کرنے کےلئے مل کر کام کرنے پر اتفاق کیا۔
ٹیلی فون پر کی گئی بات چیت کے دوران دونوں وزرائے دفاع نے دوطرفہ دفاعی تعاون کے مختلف اقدامات کا جائزہ لیا اور مسلح دستوں کےدرمیان دفاعی تعاون کو مزید فروغ دینے کے لئے عہد بندی کا اظہار کیا ۔ دونوں ملکوں کے درمیان دفاعی صنعت اور دفاعی ٹکنالوجی میں تعاون کے سلسلے میں معاہدوں کو آگے بڑھانے پر بھی اتفاق کیا گیا ۔
ٹیلی فون پر ہوئی بات چیت کے دوران سلامتی سے متعلق باہمی مفاد کے سلسلے میں علاقائی صورتحال پر بھی تبادلہ خیال کیا گیا ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ا گ ۔ رم
10-07-2020
U-3816
(Visitor Counter : 172
نوجوانوں کے امور اور کھیل کود کی وزارت
وزیر اعظم مودی کی ’’مِیٹ دی چیمپئن‘‘ پہل قدمی کل کھیلوں کے قومی دن کے موقع پر 25 سے زیادہ شہروں میں منعقد کی جائے گی
اسپورٹس اتھارٹی آف انڈیا-ایس اے آئی ، پورے بھارت میں سبھی مراکز پر کھیل کود سے متعلق سرگرمیوں کا انعقاد کرےگی
29اگست 2022 کو کھیلوں کے قومی دن کے موقع پر ، نوجوانوں کے امور اور کھیل کود کی وزارت،’’میٹ دی چیمپئن‘‘ یعنی’’ چیمپئن سے ملئے‘‘ پہل قدمی کا ملک بھر کے 26 اسکولوں میں انعقاد کرےگی۔
جو چنندہ ممتاز ایتھلیٹس اس پہل قدمی میں حصہ لیں گے ان میں دوسروں کے علاوہ دولت مشترکہ کھیلوں اور ورلڈ چیمپئن شپ میں سونے کا تمغہ جیتنے والی نکہت زرین ، پیرا لمپکس اور سی ڈبلیو جی میں تمغہ حاصل کرنے والی بھاوینہ پٹیل اور ٹوکیو اولمپکس اور سی ڈبلیو جی میں تمغہ حاصل کرنے والے من پریت سنگھ شامل ہیں ۔
’’میٹ دی چیمپئن‘‘ اسکولوں کے دورہ سے متعلق ایک منفرد مہم ہے جس کا گذشتہ برس دسمبر میں اولمپکس کھیلوں میں سونے کا تمغہ حاصل کرنے والے نیرج چوپڑہ نے آغاز کیا تھا اور یہ مہم گذشتہ چند ماہ کے دوران ملک بھر کے مختلف حصوں میں پہنچ چکی ہے۔
اسکولوں کے دورے کے دوران ، چیمپئن کھلاڑی ،اسکولی بچوں کواپنے تجربات ، زندگی میں سیکھے گئے سبق سے آگاہ کریں گے اور صحت مند کھانا کیسے کھایا جائے ، اس بارے میں مفید معلومات فراہم کریں گے اور اسکول بچوں کو مجموعی طور پر ترغیب فراہم کریں گے ۔
کھیل کود کے قومی دن کے خصوصی موقع اور ہاکی کے مایہ ناز کھلاڑی میجر دھیان چند کو خراج عقیدت پیش کرتے ہوئے ، اسپورٹس اتھارٹی آف انڈیا ۔ایس اے آئی نے اس پہل قدمی میں توسیع کردی ہے اور ان ایتھلیٹس کو بھی اس میں شامل کرلیا ہے جنہوں نے حال ہی میں اختتام پذیر ہوئے دولت مشترکہ کھیلوں  اور ورلڈ چیمپئن شپ میں شرکت کی تھی۔اسپورٹس اتھارٹی آف انڈیا ، اس سال کے کھیل کود کے قومی دن کو فٹ انڈیا مہم کے حصے کے طور پر بھی منائے گی۔اور اس سلسلے میں کھیلوں کو سبھی کی شمولیت اور فٹ اور چاق و چوبند معاشرہ کو تقویت بہم پہنچانے والے ایک عنصر کے طور پر کھیل کود کے موضوع پر کل ہند اسپورٹس تقریبات کا انعقاد کیا جائے گا ۔ مختلف سطحوں پر کھیل کود کی تقریبات کا اہتمام کیا گیا ہے۔ ان میں مختلف عمر کے افراد کے گروپوں اور زندگی کے سبھی شعبوں سے وابستہ افراد کے مابین پیشہ ورانہ کے ساتھ ساتھ تفریحی ، دونوں قسم کی تقریبات کا انعقاد شامل ہے۔
شام کو، نوجوانوں کے امور اور کھیل کود کے مرکزی وزیر جناب انوراگ سنگھ ٹھاکر کے ساتھ ساتھ تعلیم کے مرکزی وزیر جناب دھرمیندر پرھان اور نوجوانوں کے امور اور کھیل کود کے وزیر مملکت جناب نستھ پرمانک بھی خصوصی طور پر ورچوئل طریقے سے ملک کے کھیل کود اور فٹ انڈیا فٹ نیس کے ممتاز کھلاڑیوں کے ساتھ بات کریں گے اور ان کے ساتھ بھارت میں فٹ نیس اور کھیل کو دکی اہمیت کے بارے میں تبادلہ خیال کریں گے۔
اسٹیل کی وزارت
ہندوستان کے دفاعی شعبہ کو دیسی بنانے کی کوششوں کو مستحکم کرنے کے لیے اسٹیل اتھارٹی آف انڈیا لمیٹڈ پی 17 اے پروجیکٹ کے تحت ساتویں فریگیٹ کے لیے اسٹیل فراہم کرتا ہے
ہندوستان کے سب سے بڑے اسٹیل پروڈیوسروں میں سے ایک اسٹیل اتھارٹی آف انڈیا لمیٹڈ نے ایک بار پھر ہندوستانی بحریہ کے لیے دیسی بنانے کے پروجیکٹ پی 17 اے کے تحت ساتویں مال بردار جہاز کی تعمیر کے لیے درکار خصوصی اسٹیل پلیٹوں کی پوری مقدار فراہم کرکے ہندوستان کی دفاعی صلاحیتوں کو بڑھانے پر اپنی مضبوط توجہ کا مظاہرہ کیا ہے۔
دفاعی شعبہ میں خود انحصار ہندوستان کی جانب ایک قدم
اسٹیل اتھارٹی آف انڈیا لمیٹڈ اس نئے پروجیکٹ میں ایک اہم شراکت دار کے طور پر ابھرا ہے، جو تمام جہازوں کے لیے تقریباً 28,000 ٹن خصوصی اسٹیل پلیٹیں فراہم کی ہیں ۔ سیل کے ذریعہ فراہم کردہ خصوصی ا سٹیل پلیٹوں میں زبردست طاقت، سختی اور گلاؤ کی مزاحمت کی صلاحیت ہے، جو انہیں بحری استعمال کے لیے مثالی بناتی ہے۔ کمپنی نے چھٹے مال بردار جہاز کی تعمیر کے لیے مساوی مقدار میں خصوصی اسٹیل بھی فراہم کیا، جس کا نام "وندھیاگیری" ہے، جسے حال ہی میں صدر جمہوریہ ہند محترمہ دروپدی مرمو نے لانچ کیا تھا۔
ساتویں مال بردار جہاز اور چوتھے جنگی جہاز کو میسرز مزاگون ڈاک لمیٹڈ نے بنایا ہے، جو یکم ستمبر 2023 کو نائب صدر جمہوریہ ہند جناب جگدیپ دھنکر کے ذریعہ لانچ کیا جائے گا۔ یہ تقریب ملک کی بحری سلامتی کے لیے ایک اہم سنگ میل ثابت ہو گی۔
پی 17 اے پروجیکٹ
پی 17 اے پروجیکٹ کا مقصد ہندوستانی بحریہ کے لیے کل سات جدید ترین مال بردار جہاز کی تعمیر کرنا ہے، جس میں چار جہاز میسرز مزاگون ڈاک لمیٹڈ اور تین جہاز میسرز جی آر ایس ای کے ذریعہ تعمیر کیے جا رہے ہیں۔
سیل کی اپنی اعلیٰ ترین مصنوعات اور خدمات کے ساتھ ہندوستان کے دفاعی شعبے کی مدد کرنے کی ایک بھرپور تاریخ رہی ہے۔ کمپنی نے نہ صرف پی 17 اے پروجیکٹ کے لیے اسٹیل فراہم کیا ہے بلکہ اس نے مختلف دیگر دفاعی پروجیکٹوں کے لیے اسٹیل فراہم کرنے میں بھی اہم کردار ادا کیا ہے، جس میں طیارہ بردار بحری جہاز آئی این ایس وکرانت، آئی این ایس ادے گیری اور آئی این ایس سورت جیسے جنگی جہاز اور آرٹلری گن دھنوش شامل ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
9051
(Visitor Counter : 38